Képviselői beszámoló 2021

Tisztelt Balatonföldváriak! Az alábbiakban szeretném összefoglalni a 2021-es évi munkásságomat, amit a városunkért és jóléti közösségünkért végeztem. Megválasztásom óta folyamatos célom, hogy városi rendezvényeken részt vegyek, mert fontosnak tartom a lakossággal való kapcsolattartást , mert hiszem, hogy elősegítik képviselői munkámat.

Újra választásom óta- amit itt újból megint szeretnék megköszönni, hogy megtiszteltek bizalmukkal- közel 8 éve a Humán Bizottság elnökeként előző évekhez hasonlóan felelősségteljes döntéshozatallal előírt jogszabályok betartása mellett biztosítottuk az érzékeny szociális ügyeket érintő kérelmek elbírálását s egyben végrehajtását.

Tavalyi évben a bizottság minden ülésén részt vettem, szintén kiemelt fontossággal bírt a tavalyi évi 6 millió forintos balatonföldvári lakosokat érintő Települési Támogatás. Részt vettem az Óvoda- és iskola kezdési támogatások kiosztásánál, fontosnak tartom a továbbtanulás lehetőségét, ezért támogattuk az egyetemisták tanulmányait, valamint a balatonföldvári szakközépiskolások iskolakezdési támogatásáról is döntöttünk.

Mint előző években most is megajándékoztuk a 60-64 év közötti balatonföldvári állandó lakosokat karácsonyi csomagokkal, ennek beszerzésénél és kiosztásánál is felelőségteljesen jártam el. A 65 év feletti lakosokat ez évben is 10 000 forinttal ajándékoztuk személyes részvételemmel.

Szociális célú tűzifa pályázaton elnyert támogatást a helyi rendelet alapján a benyújtott kérelmek elbírálása után háztartásonként kiosztásra került. Mindig is fontos volt, s a jövőben is arra törekszem, hogy a lakosság bizalommal forduljon hozzám.

A Pénzügy és Gazdasági Bizottság tagjaként valamennyi ülésén szintén felelőségteljesen részt vettem.

Aktív tagja voltam/ vagyok a Képviselő Testületnek a hivatalos kötelezettségeimnek próbáltam maradéktalanul eleget tenni.

Mint minden évben most is szeretném megköszönni, mind képviselőtársaimnak mind az önkormányzat dolgozóinak és nem utolsó sorban a balatonföldvári lakosságnak, hogy mindig segítőkészen álltak rendelkezésemre, ha kérdéssel fordultam feléjük.

Kérném beszámolómat elfogadni szíveskedjenek.

Köszönöm figyelmüket.

Balatonföldvár, 2022. 02. 17.

 Tisztelettel:

 Kovács Emőke

 képviselő, Humán Bizottság elnök